|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 250-19-О/3

Дана: 26.09.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 250-19-О -** **Набавка медицинске пластике за потребе Клиничког центра Војводине**

**ПИТАЊА ПОТЕНЦИЈАЛНОГ ПОНУЂАЧА:**

„Молимо Вас за појашњења везано за ЈН 250-19-О – Набавка медицинске пластике за потребе Клиничког центра Војводине**.**

Да ли у обрасцу у коме се одговорима да или не одговара на испуњеност услова (стр.7 и 8 конкурсне документације) ако је понуђач евидентиран у регистру понуђача, треба одговорити потврдно на ставке 1, 2 и 3, или само унети број решења регистра понуђача издатог од стране АПР.

Да ли свака партија треба да има засебан број понуде.

Да ли уз сваку партију треба приложити решење АЛИМС или је довољно приложити једно за све партије (зависно од класе мед.средстава) уз обележавање како је захтевано од стране наручиоца у конкурсној документацији.“

**ОДГОВОРИ НАРУЧИОЦА:**

Потребно је да понуђачи у табели потврдно одговоре са ,,ДА“, на месту које се односи на испуњеност обавезних услова из тачке бр. 1, 2 и 3, а понуђачи који су регистровани у Регистру понуђача, који води Агенција за привредне регистре, нису дужни да достављају доказе о испуњености услова из поменутих тачки за сваку тачку посебну, већ је довољно да доставе доказ да су уписани у Регистар понуђача.

Број понуде је број којим понуђач заводи документа која израђује те је на самим понуђачима да одреде како ће завести понуде по партијама. Наручилац ће свакако прихватити све опције.

Понуђачи могу да приложе и једно решење АЛИМС-а, ако се сва понуђена добра налазе на истом решењу, уз јасно обележавање свих понуђених добара, и напоменом за коју партију односно ставку се односи.

С поштовањем,

*Комисија за јавну набавку 250-19-О*